Clash Royale

Clash Royale er et sanntidsstrategispill utviklet av det finske selskapet Supercell. Spillet kombinerer elementer fra samlekortspill, tårnforsvar og flerspiller-kamparenaer. Spillet ble lansert globalt 2. mars 2016.

Clash Royale nådde 1 milliard dollar i inntekter på mindre enn et år på markedet. I løpet av 3 år tjente Clash Royale 2.5 milliarder dollar i inntekter, ifølge markedsinformasjonsselskapet Sensor Tower. Etter publiseringen ble Clash Royale en av de mest nedlastede, og den mest innbringende appen, på den amerikanske App Store.

Clash Royale ble laget av de samme utviklere som har laget Clash of Clans, Hay Day, Boom Beach og Brawl Stars.

 Gameplay 
I Clash Royale konkurrerer én eller to spillere per lag om å ødelegge motstanderens tårn. Seier oppnås ved å ødelegge flere tårn (kroner), eller kongetårnet. Ved uavgjort går kampen til overtid; om ingen vinner, mister tårnene helse til ett faller.

Spillere rangeres etter troféer og avanserer ved å samle erfaring eller oppgradere kort. Hver spiller bruker en kortstokk på åtte kort, valgt fra tropper og bygninger. Spillet har 13 arenaer og ble lansert med 42 kort.

Clan Wars, introdusert i april 2018, består av Collection Day og War Day. Minst 10 spillere på nivå 8 eller høyere må delta. På Collection Day samles kort til klanens felles pool; på War Day bygges kortstokker og kamper utkjempes mot andre klaner. Klanene rangeres etter seire og kroner, og deltakere får belønninger. En Clan Season varer i to uker.

I juli 2016 ble turneringer tilgjengelige fra nivå 5. Disse ligner vanlige kamper. Victory Challenges har to varianter: én krever 12 seire før tre tap, en annen belønner flest mulig seire.

 Referanser 

 Eksterne lenker 


Kategori:IOS-spill
Kategori:Dataspill fra 2015
Kategori:Strategivideospill
Kategori:Gratis dataspill
Kategori:Android-spill
Kategori:Dataspill utviklet i Finland